সুপ্রিমকোর্টে পিছিয়ে গেল সারদা মামলার শুনানি। কলেজিয়াম বৈঠকের জন্য বিচারপতিরা ব্যস্ত থাকায় আজ শুনানি হল না। কবে পরবর্তী শুনানি ঠিক হয়নি তাও। ত্রিশে জানুয়ারি সিবিআই দফতরে হাজিরা দিতে হবে তৃণমূল নেতা মুকুল রায়কে । শুনানি পিছিয়ে যাওয়ায় স্বভাবতই অস্বস্তি বাড়ল তৃণমূলের।  
 ওয়েব ডেস্ক: সুপ্রিমকোর্টে পিছিয়ে গেল সারদা মামলার শুনানি। কলেজিয়াম বৈঠকের জন্য বিচারপতিরা ব্যস্ত থাকায় আজ শুনানি হল না। কবে পরবর্তী শুনানি ঠিক হয়নি তাও। ত্রিশে জানুয়ারি সিবিআই দফতরে হাজিরা দিতে হবে তৃণমূল নেতা মুকুল রায়কে । শুনানি পিছিয়ে যাওয়ায় স্বভাবতই অস্বস্তি বাড়ল তৃণমূলের।   সারদাকাণ্ডে সিবিআই তদন্ত নিয়ে রাজ্য সরকার ও তৃণমূলের দায়ের করা মামলার আজ শুনানি ছিল সর্বোচ্চ আদালতে।  তদন্তে সর্বোচ্চ আদালতের নজরদারি চেয়ে মামলা দায়ের করে রাজ্য সরকার। তৃণমূলের তরফে মামলা দায়ের করেন মহুয়া মৈত্র। এদিকে সিবিআই তদন্তে বাধা দেওয়ার অভিযোগ এনে রাজ্যের বিরুদ্ধে আদালত অবমাননার মামলাও দায়ের হয়েছে। রাজ্যের মামলার সঙ্গেই সেই মামলারও শুনানি হওয়ার কথা ছিল। স্বভাবতই এই মামলায় আজ নজর ছিল গোটা রাজ্যের।